Onychogomphus forcipatus

Gwas neidr o deulu'r Gomphidae (neu'r 'Gweision neidr tindrom') yw'r Onychogomphus forcipatus; yr enw arno yn Saesneg yw'r small pincertail. Fel llawer o weision neidr, ei gynefin yw afonydd glân gyda glannau tywodlyd a dŵr sy'n rhedeg; weithiau eu cynefin yw llynnoedd mawrDragonflies and damselflies in Languedoc. Mae'n was neidr eitha cyffredin ac fe'i ceir yn Ewrop, Gogledd Affrica (Algeria, Moroco, Tiwnisia) ac yn Armenia, Aserbaijan, Iran, Casachstan, Lithwania a Thyrcmenistan.IUCN

Ceir o leiaf tair isrywogaeth:Biolib
Onychogomphus forcipatus math albotibialis  Schmidt, 1954  
Onychogomphus forcipatus math forcipatus  (Linnaeus, 1758) 
Onychogomphus forcipatus math unguiculatus  (Vander Linden, 1820) 

Disgrifiad
Tyf yr oedolyn hyd at 6 centimetr (2.4 modfedd) gyda'i adenydd agored yn 5.5–7.5 centimetr (2.2–3.0 modfedd). Gwyrdd-lwyd yw ei lygaid, sy'n eitha pell oddi wrth ei gilydd. Ceir dwy linell ddu, gul ar y thoracs, llinell felen ar y fertig a dwy gell uwchben triongl yr anws. Mae gwaelod asgell ôl y gwryw yn onglog ond yn y fenyw mae'n gron.

Ar y cyfan, mae'r rhywogaeth hon yn edrych yn eitha tebyg i Onychogomphus uncatus. Y dull gorau i'w gwahaniaethu yw'r marciau duon ar y thoracs, y soniwyd amdanynt.

Gweler hefyd
Odonata - yr Urdd o bryfaid sy'n cynnwys y gweision neidr a'r mursennod.

Cyfeiriadau

Dolen allanol
Geiriadur enwau a thermau, Llên Natur, Cymdeithas Edward Llwyd.
www.british-dragonflies.org.uk/

Categori:Gomphidae